Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos direktyvos, iš dalies keičiančios Direktyvą Nr. 2004/49/EB dėl Bendrijos geležinkelių saugos, priėmimo /* KOM/2008/0137 galutinis - COD 2006/0272 */





[pic] | EUROPOS BENDRIJŲ KOMISIJA | Briuselis, 7.3.2008 COM(2008) 137 galutinis 2006/0272 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą Nr. 2004/49/EB dėl Bendrijos geležinkelių saugos, priėmimo 2006/0272 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą Nr. 2004/49/EB dėl Bendrijos geležinkelių saugos, priėmimo BENDROJI INFORMACIJA Pasiūlymas Europos Parlamentui ir Tarybai (dokumentas COM(2006) 784 galutinis – 2006/0272 COD) pateiktas: | 2006 m. gruodžio 13 d. | Europos ekonomikos ir socialinių reikalų komiteto nuomonė pateikta: | 2007 m. liepos 11 d. | Europos Parlamento nuomonė (po pirmojo svarstymo) pateikta: | 2007 m. lapkričio 29 d. | Bendroji pozicija vienbalsiai priimta: | 2008 m. kovo 3 d. | KOMISIJOS PASIŪLYMO DALYKAS Europos Komisija 2006 m. gruodžio 13 d. priėmė keletą priemonių, kuriomis siekiama palaikyti geležinkelių sektoriaus atnaujinimą, panaikinant traukinių judėjimo Europos geležinkelių tinklu kliūtis. Komisija šių priemonių ėmėsi siekdama dviejų pagrindinių tikslų: - parengiant skaidresnę ir veiksmingesnę leidimo pradėti eksploatuoti lokomotyvus procedūrą, sudaryti geresnes traukinių judėjimo ES teritorijoje sąlygas. - supaprastinti teisines reglamentavimo priemones, sujungiant geležinkelių sąveikos direktyvas. Vienas iš šio pasiūlymo tikslų – iš dalies pakeisti saugos geležinkeliuose Direktyvą 2004/49/EB. Teikdama šį pasiūlymą Komisija siekia trijų tikslų: - įvesti valstybės narės jau išduotų leidimų pradėti eksploatuoti abipusio pripažinimo principą. Pagal šį principą leidimą pradėti eksploatuoti geležinkelių riedmenis gavus vienoje valstybėje narėje, kitoje valstybėje narėje papildomą sertifikavimo procedūrą gali reikėti atlikti tik dėl papildomų nacionalinių reikalavimų, kuriuos lemia pvz., vietinio tinklo pobūdis. - išplėsti agentūros įgaliojimus, kad pastaroji galėtų rinkti duomenis apie įvairias galiojančias nacionalines procedūras bei technines taisykles ir parengti bei atnaujinti (jį išplečiant) reikalavimų, kuriuos reikia patikrinti vieną kartą, jei tai yra tarptautinės pripažintos taisyklės, arba jos tokioms taisyklėms prilygintinos, sąrašą. - tiksliau apibrėžti geležinkelių įmonių ir techninę priežiūrą atliekančio subjekto santykius. Įsigaliojus naujai Konvencijai dėl tarptautinio vežimo geležinkeliais (COTIF 1999), atsirado naujų geležinkelių riedmenų naudojimo susitarimų taisyklių. Todėl siūloma apibrėžti vagonų valdytojo sąvoką ir patikslinti geležinkelių įmonės ir valdytojo santykį visų pirma techninės priežiūros srityje. PASTABOS DĖL BENDROSIOS POZICIJOS Visos trys institucijos dėjo pastangas, kad dėl dokumento būtų susitarta per pirmąjį svarstymą. Tačiau to pasiekti nepavyko dėl Europos Parlamento pateiktų prašymų, daugiausia susijusių geležinkelių įmonių ir vagonų valdytojų santykio techninės priežiūros srityje apibrėžimo. Vienbalsiai priimtoje Tarybos bendrojoje pozicijoje pritariama pagrindiniams Komisijos pasiūlymo tikslams ir strategijai. Be to, į Tarybos bendrąją poziciją jau įtraukta dalis Europos Parlamento priimtų pakeitimų ir ta pozicija užtikrina suderinamumą su nauja sąveikos direktyvų redakcija (Pasiūlymas COM (2006)783 galutinis – 2006/273 (COD)), dėl kurios susitarta per pirmąjį svarstymą. Pirmiausia susitarta Saugos geležinkeliuose direktyvos 14 straipsnio (taip pat ir naujo 14a straipsnio) turinį perkelti į naują sąveikos direktyvą, siekiant į vieną teisės aktą sujungti visas pradėti leidimo pradėti eksploatuoti riedmenis procedūras. IŠSAMIOS KOMISIJOS PASTABO S Komisijos priimti ir visiškai ar iš dalies į bendrąją poziciją įtraukti Europos Parlamento pakeitimai 2, 9, 19, 20, 24, 25, 26 ir 27 pakeitimai, kuriais Komisijos pasiūlymas paaiškinamas, patikslinamas ir papildomas. 1, 10, 11, 12, 13, 15 ir 23 pakeitimai, tačiau juos reikia priderinti prie standartinės terminologijos, kuri pagrįsta Tarybos sprendimu 2006/512/EB, iš dalies keičiančiu Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką. 8 pakeitimas: Nuoroda į NRR ( Nacionalinį riedmenų registrą ) suderinta su 2007 m. lapkričio 9 d. Komisijos sprendimu dėl NRR[1]. Tačiau Taryba bendrojoje pozicijoje šią apibrėžtį iš dalies pakeitė, siekdama ją suderinti su nauju straipsniu dėl techninės riedmenų priežiūros. 18 pakeitimo pirma dalis nebereikalinga, nes susitarta 14 straipsnio turinį perkelti į naują sąveikos direktyvą. Komisijos atmesti ir visiškai ar iš dalies į bendrąją poziciją neįtraukti Europos Parlamento pakeitimai 3 pakeitimas, nes sąveikos direktyvos ir Direktyvos 89/391/EEB (priemonių darbuotojų saugai ir sveikatos apsaugai darbe gerinti nustatymas ir specialių nuostatų dėl geležinkelių transporto darbininkams keliamo pavojaus mažinimo, parengimas) sąsaja jau aptarta dabar galiojančios direktyvos 14 konstatuojamoje dalyje. 4, 5, 6 ir 7 pakeitimai , nes būtų netikslinga keisti pirminę sąvoką „nacionalinės saugos taisyklės“, pateiktą Saugos geležinkeliuose direktyvoje 2004/49/EB, kurią valstybės narės ką tik perkėlė į savo teisę. Dėl šios sąvokos suinteresuotosios šalys pastabų niekada nepareiškė. Iš esmės nacionalinės saugos taisyklės yra susijusios ne su visais geležinkelių sąveikos direktyvų pagrindiniais reikalavimais. Pvz., kai kurios jų yra susijusios su aplinka. 14 pakeitimas : dėl BST (bendrų saugos tikslų ) ir jų tvirtinimo procedūros susitarta 2004 m. Jau smarkiai pasistūmėta į priekį ir būtų nepriimtina keisti nuostatas tokiu pažangos etapu. Kita vertus, pirminės direktyvos 6 straipsnio 4 dalyje išlaidų ir pelno analizė jau yra numatyta. 16 ir 17 pakeitimai , kuriuose aptariamas aukšto lygio saugus eismas. Šiuo klausimu labiau su direktyva suderinta formuluotė buvo pateikta rengiant Tarybos bendrąją poziciją. 22 pakeitimas, susijęs su galimybe kreiptis į Geležinkelio agentūrą su prašymu pateikti techninę išvadą dėl neigiamo saugos institucijos sprendimo išduoti saugos sertifikatą ar leidimą saugos srityje, nes jis peržengia Komisijos pasiūlyme nustatytų tikslų ribas. Komisijai priimtini, tačiau visiškai ar iš dalies į bendrąją poziciją neįtraukti Europos Parlamento pakeitimai 21 pakeitimas , kuriam Komisija iš principo pritarė. Tačiau bendrosios pozicijos tekstas parengtas remiantis sąvoka „įstaiga, atsakinga už techninę priežiūrą“, kuri jau įtraukta į Bendrijos teisės aktus (ji nurodyta vagonų TSS[2] ir minėtame sprendime dėl NRR registro). Be to, ar valdytojų sertifikavimo sistema turėtų būti privaloma ar savanoriška, neturėtų būti nustatyta direktyvoje, o turėtų būti nuspręsta Agentūrai atlikus poveikio analizę. IŠVADA Komisija mano, kad 2008 m. kovo 3 d. vienbalsiai priimta bendrąja pozicija prisidedama prie pagrindinių pasiūlymo tikslų ir esminių nuostatų įgyvendinimo, todėl ji šią bendrąją poziciją remia. [1] ESOL L305, 2007 11 23, p. 30. [2] ESOL L 344, 2006 12 8, p. 1.